Sfree ร้านไอศกรีมร้านโปรด วันนี้มาลองเมนูใหม่ของทางร้านค่ะ เมนูเทศกาลชาเขียวมัทฉะแท้ 100% จากเมืองโตเกียว จริงๆ Sfree มักจะออกเมนูแปลกใหม่อยู่เสมอ ชอบตรงนี้แหละ ทำให้ได้ลองเมนูใหม่ๆ ไม่ซ้ำซากจำเจดีค่ะ

พิกัดร้าน : Sfree สาขาเซ็นทรัลลาดพร้าว ตั้งอยู่ชั้นใต้ดิน สำหรับสาขานี้บรรยากาศกว้างขวางใช้ได้เลยค่ะ นั่งสบายไม่แออัด พนักงานน่ารัก บริการดีด้วย

เมนูที่สั่ง - Matcha Mille Crepe A la mode (159B) ในจานประกอบไปด้วยเครปเค้กชาเขียวราดซอสช็อคโกแลต ในเมนูจะมีสตอเบอร์รี่สดให้ แต่ดาวเลือกเปลี่ยนเป็นกล้วยหอมค่ะ เพราะรู้สึกกล้วยหอมกับช็อคโกแลตน่าจะเข้ากันมากกว่า ส่วนกรานิต้าเป็นรสช็อคโกแลต ซอฟครีมรสวานิลา เมื่อทานทุกอย่างรวมกันแล้ว ดาวว่ารสชาติค่อนข้างแปลก ส่วนตัวคิดว่าเครปเค้กชาเขียวกับซอสช็อคโกแลตมันไม่ค่อยเข้ากันสักเท่าไหร่ค่ะ แต่กรานิต้าช็อคโกแลตกับซอฟครีมวานิลายังพอไปกันได้นะคะ